Bokke laer op ranglys ondanks Kampioenskap-sege | Maroela Media
Bokke laer op ranglys ondanks Kampioenskap-sege
Die Springbokke speel deesdae van hul beste rugby. (Foto: Twitter via @Springboks)
Ten spyte van die feit dat die Springbokke die nuwe Rugbykampioenskap-titelhouers is, het hulle nou 'n posisie laer op die wêreldranglys.
Die nuwe lys is Maandag bekendgemaak en Rassie Erasmus se span is nou in die vyfde plek.
Die rede hiervoor is Engeland se sege van 33-19 teen Wallis die afgelope naweek. Dié oorwinning het gesorg dat die Engelsmanne 1.07 ranglyspunte kry; genoeg om die Bokke uit die vierde plek te skop.
Nieu-Seeland se rekordnederlaag van 47-26 teen die Wallabies in die finale ronde van die Rugbykampioenskap het hulle so byna as die wêreld se voorste span onttroon, maar omdat Wallis ook verloor het, is die Kiwi's se no. 1-posisie veilig.
Wallis bly in die tweede plek, maar is net 'n kortkop bo Ierland, wat vir Italië met 29-10 in Dublin geklop het.
Dan het Japan sy indrukwekkende opmars na die Wêreldbeker-toernooi op sy tuisveld voortgesit, toe hy die VSA met 34-20 verslaan het. Japan se spogpoging het gesorg dat dié span nou hoër as Fidji op die ranglys is.
Met sy 77.21 punte is Jamie Joseph se span nou negende op die lys. 'n Posisie wat hulle laas beklee het te danke aan hul skoksege teen die Bokke gedurende die 2015-Wêreldbekertoernooi in Engeland.
Peyper sal sy 50ste toets by Wêreldbeker blaas
Bokkaptein geniet Rugbykampioenskap-titel, maar…
Die terugsak op die ranglys sou nie gebeur het as Kaptein Kolisi gespeel het nie want ons sou NZ soos verlede jaar geklop het en nie gelykop gespeel het soos vanjaar nie. Die gelykop teen 'n swak AB span was weens swak leierskap en gebrek aan Kolisi se vaardighede. Gelukkig sal hy die span nou versterk met sy terugkeer.
Baie baie geluk bokke het lanklaas so lekker geskree en trots op julle hou aan so goed speel.
Dit gee bietjie lewe vir nuwe SA !
Die ranglys beteken nie veel nie, nie gebaseer op 'n wye meningspeiling nie maar wel net 'n paar ringkoppe se mening.
Nouja die Engelse is ook glad nie skaam om as hulself nie die ding kan doen nie,'n paar buitelanders in te span nie,soos bv Heinz van die Crusaders.Nadat hul in 1995 hul monde erg uitespoel het omdat Jonah Lomu hul erg verinneweer het,span hul nou die Fijiaan van geboorte Joe Cokanasiga in.Dit is 'n man van 122 kg en 1.93 m met 'n tyd van 10 meter per sekonde oor 50 meter.
Vraag is daar 'n James Small of 'n van der Westhuizen soos in 1995 in die huidige Springbokspan om die man aan bande te lê?
Geoordeel aan die puik spel van Bokke en Wallabies moet beide eintlik hoër op die ranglys wees as Wallis , wat maar gemiddeld was teen 'n afgewaterde Engeland span